**2 тур 2016-2017г.**

**9-11 кластар өсөн интернет-олимпиада һорауҙары**

1. *Нурлы яҙ! Балҡый ҡояш... Аһ! Белмәйһегеҙ – мин шатланам, шатлығымдан дегәнәктәй ырғыймын, ҡанатланам.* (Ш. Бабич) Ҡылымдарҙы табып, яһалышын аңлатып яҙырға.

***балҡы-й; бел-мәй-һегеҙ- ҡылым нигеҙендә аффикслашыу ысулы менән яһалған; шат-лан-а-м-сифат нигенедә аффикслашыу ысулы; ырғы-й-мын- ҡылым нигеҙендә аффикслашыу ысулы менән яһалған; ҡанат-лан-а-м- исем нигеҙендә аффикслашыу аша яһалған ҡылым.***

1. ***Яҡшы*** *кеше һин, Мырҙағол..* Һыҙылған һүҙгә фонетик анализ эшләгеҙ.

***яҡшы- [йаҡ-шы] 2 ижек, 4 хәреф, 5 өн***

***я- [й]-тарт., яңғырау, тел уртаһы сонаты, парһыҙ***

***[а]-һуҙынҡы, ҡалын, баҫымһыҙ, парлы***

***ҡ- [ҡ]- тартынҡы, һаңғырау, тел арты тарт., шартлаулы, парлы***

***ш- [ш]- тарт., һаңғ., спирант өн, парлы***

***ы- [ы]-һуҙынҡы, ҡалын, баҫымлы, парлы***

1. ***Эшләпә, арыш*** был ниндәй күренеш?

***эшләпә, арыш-протеза күренеше*.**

1. Баҫымһыҙ ижектә һуҙынҡы бөтөнләй юғалһа, ундай күренеш нисек атала?

***редукция күренеше.***

1. “*Уҡыйне, икалған, баралмай”* кеүек әйтелешле һүҙҙәр ниндәй тел күренеше тип атала?

***“Уҡыйне, икалған, баралмай-элизия күренеше, сөнки һуҙынҡы өндәр телмәр ағышында ҡыҫырыҡлап сығарылған; элизия күренеше яһалыщтары буйынса бер төрлө йәки бер-береһенә яҡын булған һуҙынҡылар осрашҡанда барлыҡҡа килә.***

1. ***Донъялар шундай болғансыҡ заманда үҙеңдең бәләкәс кенә яланғас йөрәгеңә, ҡараңғылы-яҡтылы аҡылыңа, аяҙлы-болотло өмөтөңә таянып, тормоштоң мәңгелек асылына нисек итеп тоғро ҡалырға инде?- Һорау һөйләм*.**

***Б) Ҡулың паҡ булһа, йөҙөң аҡ булыр; эшең хаҡ булһа, ғаиләң шат булыр.- Хәбәр һөйләм****.*

1. ***Даръя*** *һылыуҡайҙарын үтә алмай бүленеп тора әрме көстәре* (Халыҡ йырынан). Билдәләнгән һүҙгә лексик анализ яһағыҙ.

***дарья- йылға йәки диңгеҙ, йә булмаһа ҙур һыу мәғәнәһендә ҡулланыла,күп мәғәнәле һүҙ, үҙләштерегән һүҙ, ғәрәп теленән. Был һүҙ телдә пассив ҡулланыла.***

1. *Торналар килеп киткәнсе,*

*Ағас япраҡ һипкәнсе,*

*Тупраҡты биҙәп өлгөрә*

*Нисә мең төр гөл генә* (М. Кәрим).

*Сулпанда йоҡонан уянған,*

*Өлкәрҙә эшен ҡуймаған,*

*Ямғырҙа еүеш тимәгән,*

*Буранда өшөү белмәгән –*

*Бына тигән халҡым бар* (Р. Ниғмәти).

Һөйләмдәрҙең схемаһын төҙөгөҙ, төрөн билдәләгеҙ.

***(-се), (-се), [ ...].- эйәртеүле ҡушма һөйләм.***

**2.** (-ған), (-ған), (-ған), (-гән)- […]-эйәртеүле ҡушма һөйләм.

1. ***Даръя, һабаҡ, буға- иҫкергән һүҙҙәр.***
2. ***Күҙе маңлайына менде- төп һүҙе ҡылым булған, башҡалары төрлө формала килгән һүҙҙәрҙән торған берәмек.***
3. ***Аҡһыл һүҙендә -һыл аффиксы сифаттың аҙһытыу дәрәжәһен яһаусы ялғау, теге йәки был предметта был аҡ төҫтөң аҙ булыуын аңлата (беловатый)***
4. Бирелгән һөйләмдә бәйләүесте табып, мәғәнәһен билдәләгеҙ. *Ауыл һайын туҡтап, йылына-йылына ике көндән артыҡ килдек* (Һ. Дәүләтшина).

***һайын- төп бәйләүес, ярҙамсы һүҙ булараҡ ҙулланылып йөрөйҙәр, сөнки әлеге көндә төп бәйләүестәр лексик мәғәнәләрен бөтөнләй юғалтҡандар.***

1. *Йәштәр тыуған ер матурлығына һоҡланып оҙаҡ-оҙаҡ алыҫтарға күҙ ташлап тынып торҙолар.* Тыныш билдәләрен ҡуйығыҙ һәм аңлатып китегеҙ.

***Йәштәр, тыуған ер матурлығына һоҡланып, оҙаҡ-оҙаҡ алыҫтарға күҙ ташлап, тынып торҙолар****.* ***Синтетик рәүеш һөйләмдәр баш һөйләмгә -ып,-п рәүеш ҡылым аффикстары менән бәйләнгән, баш һөйләм эйәрсән һөйләмдәрҙән өтөр менән айырылған.***

1. Түбәндәге һөйләмдәрҙән һандарҙы табығыҙ, уларҙың ниндәй һөйләм киҫәге булып килеүен билдәләгеҙ:

*А) Ҡурҡаҡтың күҙе* ***дүрт*** *була.- хәл*

*Б)* ***Биш бишең – егерме биш*** *була.-эйә менән хәбәр*

*В) Беҙ ҡайтҡанда төнгө* ***өстәр*** *ине.- хәл.*

*Г) Бындай матурлыҡты үҙ ғүмеремдә* ***беренсе*** *тапҡыр күрәм.- аныҡлаусы.*

*Д****) Беренсенән****, мин уны күрергә теләмәйем.- инеш һүҙ, һөйләм киҫәге була алмай.*

*Е.) Нәҡ* ***илле ике йыл*** *әүәл беҙ бына ошолай табыштыҡ.-аныҡлаусы*

*Ж)* ***Берәүҙәре*** *уйландыра, икенселәре хыял донъяһына әйҙәй.- тиң эйәләр*

15. Башҡорт яҙыуы ниндәй принципҡа нигеҙләнгән?

*Хәҙерге башҡорт алфавиты урыҫ графикаһы нигеҙендә төҙөлгән. Хәҙергәе башҡорт теле орфографияһының төп принцибы булып фонетик принцип һанала****.***

16. Текстағы геройҙарҙың телмәр үҙенсәлектәре яҙма телмәрҙә нисек сағылдырылған? Текстың функциональ-семантик төрөн билдәләгеҙ

*Был тасуирлау тибындағы текст.*

17. Һөйләмдәр текста йәнәшә килеп, бер үк ваҡытта йәки бер-бер артлы булған хәл-ваҡиғаларҙы, факттарҙы һанап бирһәләр, бындай бәйләнеш нисек атала?

***Параллель бәйләне****ш.*

18. Текстың стилен, уның төп үҙенсәлектәрен билдәләгеҙ

*Башҡортостан Республикаһы Президенты Указы менән яҙыусылар Н.Мусин һәм Ә. Хәкимовҡа “Башҡортостан Республикаһының халыҡ яҙыусыһы”тигән маҡтаулы исем бирелде.*

*Халҡыбыҙҙың һөйөүенә лайыҡ булған яҙыусыларыбыҙҙы ихлас күңелдән ҡотлайбыҙ!*

***публицистик стиль***

*19.* Историзмдарҙы һәм архаизмдарҙы айырып яҙығыҙ:

*Мәҙрәсә, шәкерт, яһаҡ, баяр, кенәз, әләм, ялпы, заң, тархан, кантон.*

***Историзмдар: тархан, кантон, мәҙрәсә, баяр, кенәз. Сөнки улар ҡулланылыштан төшөп ҡалған предметтарҙың атамалары.***

***Архаизмдар: әләм, яһаҡ, ялпы, заң. Сөнки улар хәҙерге тормош- көнкүрештәге предметтарҙың, күренештәрҙең, ваҡиғаларҙың иҫкергән атамалары.***

*20.* Русса тексты тәржемә итеп, Һандарҙы дөрөҫ ҡулланып яҙығыҙ.

*Первый трамвай в Уфе был пущен в 1937 году. Первый трамвайный путь был длиною около девяти километров. Город обслуживало всего 13 трамвайных вагонов. Первый троллейбус в Уфе появился в 1962 году. Маршрут был один – от монумента Дружбы до сельхозинститута.*

***Өфөлә беренсе трамвай 1937 йылда ебәрелә. Беренсе трамвай юлының оҙонлоғо туғыҙ километр самаһы була. Ҡала бөтәһе 13 трамвай вагондары менән хеҙмәтләндерелә. Өфөлә беренсе троллейбус 1962 йылда барлыҡҡа килә. Маршрут берәү була- Дуҫлыҡ монументынан алып ауыл хужалығы институтына тиклем.***